La progressiva recuperació econòmica no pot anar aïllada de la recuperació social, de l'eradicació de vells estigmes i de la consolidació d'un model de creixement econòmic que situï les persones al centre.
Catalunya ha de ser referent en moltes coses, però també un missatge del país que volem pels propers anys.
Hi ha algunes patologies de la nostra recuperació que entelen aquest objectiu que és segurament compartit per tothom, i és el de les falses cooperatives.
Millor dit, el de determinades formes d'organització empresarial que, utilitzant el cooperativisme pretenen obtenir una forma de treball sotmesa i gairebé d'esclavatge que no pot ser el nostre model ni el del cooperativisme.
Certament no és nou el cooperativisme de treball associat en alguns sectors, però si el que treballant a l'engròs i industrialitzat, afegeix certes dosis de sotmetiment als seus membres de forma que poc en queda al seu resultat com a cooperativa real.
Aquesta problemàtica, la de la utilització del model de subcontractació mitjançant falses cooperatives, especialment al sector carni, ha interpel·lat el Govern de diferents formes (Parlament, agents econòmics, sindicats, societat en general), que segons el nostre parer, situava la cooperativa com un instrument per fer subcontractació a baix cost, al·ludint els principis d'autonomia i participació que figuren en els acords de les aliances internacionals de cooperativisme.
Un cop constatada la problemàtica laboral i social generada per aquesta praxis, des del Departament de Treball, Afers Socials i Famílies, hem promogut la creació d'una Taula de concertació entre sindicats i patronals i, emplaçat a les entitats representatives a treballar per protegir el model cooperatiu vinculat a la construcció social, la democràcia i la igualtat d'oportunitats.
Una taula en la que es va acordar l'extensió del manament ja contingut al Conveni Col·lectiu del sector de deixar d'utilitzar, progressivament, el model de cooperatives per l'externalització de processos productius.
La realitat és que malgrat es treballa no hi ha hagut avenços constatables.
Per altra banda, la tasca de la Inspecció de Treball no sempre ha trobat resultats positius, amb sentències que avalen el model d'externalització i que dificulten l'aflorament del frau de llei que estem convençuts que plana en algunes d'aquestes cooperatives de treball associat.
Paral·lelament, la comissió de treball del Parlament, a iniciativa de diversos grups polítics, ha plantejat alguns canvis a la llei de cooperatives amb l'objectiu d'evitar que, sota la denominació cooperativa, funcionin empreses que no actuen dins del marc de l'autonomia, i la participació, i que provoquen resultats que considerem "antisocials".
Una iniciativa que prové del consens del diversos grups polítics i, que fa que no sigui aplicable el tradicional tràmit de consulta als òrgans representatius del món cooperatiu, provocant cert descontentament per part de les entitats representatives.
Considerem que l'esmena presentada a la llei de cooperatives, afecta a una realitat molt concreta, de les cooperatives de treball amb més de 25 socis, impactant com a màxim a un 5% del total de cooperatives catalanes.
I pretén treure de la circulació aquelles cooperatives que no respecten el valor de l'autogestió, adhesió voluntària, participació i autonomia, respectant així els valors de l'Aliança Cooperativa Internacional tal i com reclama el sector.
Es refereix i es concreta en la subcontractació mercantil d'activitats essencials d' una empresa principal, i per tant, es concreta en descentralitzacions productives, no en la contractació d'activitats complementàries o de suport a l'activitat econòmica.
Per poder solucionar aquest problema d'arrel, emplacem a les entitats implicades a reflexionar sobre els impactes de les diverses mesures amb l'objectiu de millorar les condicions laborals, evitar la cessió il·legal de treballadors o les subcontractacions abusives, i seguir avançant per difondre el cooperativisme com a model per a una economia més social, sostenible i transformadora.
I sobretot, eradicant aquell cooperativisme que, sense ser-ho, pretén embolcallar-se dels valors tradicionals del cooperativisme per produir-hi un efecte totalment contrari.
Secretari general de Treball, Afers Socials i Famílies
Financoop inicia la captació de projectes per a la Ronda de Finançament 2017.
Com a principal novetat, obre l'accés al finançament i al capital al conjunt de les empreses de l'economia social i cooperativa de Catalunya.
Enguany, posarà tots els esforços en la internacionalització de les finances cooperatives.
ACCIÓ, amb el suport de la direcció general, lidera aquest projecte europeu per fer més competitives les empreses socials.
Té una durada de quatre anys i mig i l'objectiu és millorar les polítiques públiques de suport a les empreses socials i del tercer sector a partir de l'intercanvi d'experiències i bones pràctiques.
Al llarg d'aquest mes s'han inaugurat als diferents territoris la Xarxa d'Ateneus Cooperatius.
Serveis de referència on organitzacions cooperatives i d'economia social treballaran juntes per crear nous llocs de treball de qualitat i promocionar l'economia social.
La Confederació ha elaborat aquest document per tal de recollir la visió i les propostes del Tercer Sector, i així establir un model de col·laboració entre l'administració pública i la iniciativa social, que generi un gran impacte i retorn social dels serveis públics de qualitat i eficiència per la ciutadania.
Després de l'impacte que va tenir la incorporació al 2016 de l'espai de l'Economia Social, el Saló aposta per la seva continuïtat.
Així dona resposta a les necessitats davant els canvis socials oferint inspiració, assessorament, finançament, oportunitats de negoci, suport i contactes en el món empresarial i emprenedor.
El dia 15 de febrer va tenir lloc la sessió informativa i d'assessorament individual sobre els Instruments Financers de l'ICF d'interès per a les entitats d'aquest sector.
Durant l'acte es van presentar dos casos pràctics de finançament al Tercer Sector: Fundació Sique i Tallers Guinardó, SCCL.
Per quart any consecutiu es celebra a Barcelona el Congrés Internacional per a joves universitaris i titulats junior.
Durant el congrés, on hi haurà un stand dedicat a l'Economia Social, s'oferirà networking, orientació, pràctiques i conferències.
Tindrà lloc els dies 15 i 16 de març al Palau Congressos Catalunya.
La Fundació Roca Galès convoca una beca per a l'estudi dels fons documentals històrics del cooperativisme català.
L'objectiu és donar a conèixer una cooperativa o diverses a partir de fons documentals propis o cedits a l'Arxiu Nacional de Catalunya.
El termini per presentar el currículum i l'esquema de la proposta serà el 30 de març.
La xarxa Financoop anima a totes les empreses cooperatives i de l'Economia Social de Catalunya amb necessitat de finançament a presentar els seus projectes fins el 31 de març.